ولد سباتة اللّي ضرب 280 مليون سنتيم من القمر ف المنتجع السياحي “مازاغگن” هضرات معاه “كود”، وكشف لينا بشحال دخل للكازينو نهاية سنة 2018 وبشحال خرج. أنس لي ديما كيربح اللعاقة الصحيحة من القمر كشف على أنه دخل بفلوس قليلة وخرج بفلوس كثيرة. وأفاد ولد سباتة، في تصريح لـ”كود”، قائلاً: “أنا بصراحة مخسرت والو ف نهاية راس العام ودخلت غير بـ200 ألف درهم وخرجت بـ280 مليون ويعني راه كولشي ربح وداكشي ديال الله وراه كاين ناس آخرين كيربحو وهادشي مافيهش الشرح”. وبخصوص علاش هو ديما كيربح، أضاف ولد سباتة: “يلا لعبتي بزاف غادي تربح بزاف ويلا لعبتي شويا تربح شويا والربح ديما كيكون على حساب وانا راه ربحت فلوس كثيرة لكن داكشي متقطع لكن مكنربحش ديما حقاش أنا ماشي جن”. “كود” سولات ولد سباتة واش بصح جرّاو عليه من الطاليان حقاش ديما واخد ليهوم فلوس صحيحة من القمر. لكنه كذب هادشي وأضاف لـكود: هادشي هضرة خاوية معمر الطاليان جرّات عليا وأنا عاد كنت تما هادي شي شهر وراه لحت سطوري من تما”. وأنهى هاد القمار انس تصريحو مع “كود” بالقول: “راه مخلاو مقالو عليا وقالو ف وقت سابق أنه مابقاوش يخليوني ندخل للمغرب وهادشي غير هضرة خاوية وبنادم غير يشوفك درتي شي حاجة غادي يحسدك عليها والمغربي مكيبغيش الخير لخوه حقاش حتى خوه مباغيش ليه الخير”. 
ولد سباتة اللّي ضرب 280 مليون من القمر ف مازاگان لـ”كود”: ها بشحال دخلت فجيبي باش ربحت داك لعاقة والمغربي مكيبغيش الخير لخوه